《同阿大野臣斋中夜集围炉三首 其三》
明代·王彦泓

跨马人梳堕马新，琼花飘点舞衫匀。冲寒越显凝酥面，避雪微欹削玉身。

比拟须存林下气，扫眉羞效里中颦。庭中一道纤纤印，散乱银杯惑醉人。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。